Fjórir hafa farist í miklum skógareldum sem hafa geisað á Kýpur síðan í gær. Síðustu daga hefur verið um fjörutíu stiga hiti.
Eldurinn fór að breiðast út seinni part dags í gær í Troodos fjöllum. Heimili hafa brunnið til kaldra kola og fimmtíu og fimm ferkílómetrar lands. Forseti Kýpur segir að þetta séu mestu hörmungar í landinu síðan Tyrkir réðust þangað inn árið 1974, tóku yfir hluta eyjunnar og myrtu fjölda manns. Búið er að ná tökum á eldunum en forsetinn sagði hættu á að hann geti farið aftur úr böndunum.
The services responded immediately, they did everything possible in order to prevent deaths, unfortunately this was not avoided as we now know that a deadly incident has been reported.
Strax var brugðist við eldunum og viðbragðssveitir gerðu allt sem í þeirra valdi stóð til að koma í veg fyrir manntjón. Því miður tókst það ekki og tilkynnt hefur verið að fólk hafi farist, sagði Nicos Anastasiades (Anasta-síadas), forseti Kýpur, í viðtali við fjölmiðla í morgun.
Fjórir hafa fundist látnir. Karlmaður á sjötugsaldri hefur verið handtekinn, grunaður um að hafa kveikt eldinn. Allt að fjörutíu stiga hiti hefur verið á sunnanverðri eyjunni undanfarna daga og lítið hefur rignt síðan um miðjan apríl. Nokkur þorp voru rýmd vegna eldanna. Evrópusambandið og stjórnvöld í Ísrael sendu flugvélar til aðstoðar við slökkvistarfið.
Fjórir hafa farist í skógareldum á Kýpur sem kviknuðu í gær. Forsetinn lýsir eldunum sem mestu hörmungum í landinu frá innrás Tyrkja fyrir hálfri öld.